# Belicza József

### A Wikipédiából, a szabad lexikonból.

Belicza József (Alsódiós, 1848. április 19. – Budapest, 1890. február 17.) fővárosi igazgató-tanító

## [szerkesztés] Élete

Atyja, Belicza Lénárd jobbmódú közbirtokos volt; a hat gimnáziumi osztályt Nagyszombatban végezte; innét Esztergomba ment a tanítóképzőbe, hol a rendes tanfolyamot bevégezvén, főelemi iskolai tanítói oklevelet nyert. Tanítói pályáját az esztergomi mintaiskolában kezdte; itten egy évig működött, azután Sélyére távozott és 1869-től a fővárosban tanított, előbb mint helyettes, 1870-től mint osztálytanító. 1882. június végével a Bocskay-téri iskola vezető-tanítójává nevezték ki; 1886-ban a fővárosi tanács a krisztinavárosi ujonnan épült iskola helyettes igazgatójává, 1888. június végén pedig rendes igazgató-tanítóvá léptette elő. Mint hadköteles 1869-ben besoroztatván a honvédséghez szabadságolt állományban, 1873-ban letette a tiszti vizsgát és kinevezték hadnaggyá. A budapesti (budai) tanítóegyletnek tiz éven át jegyzője, a II. kerületi tanítói körnek szintén hosszabb ideig elnöke volt.

## [szerkesztés] Munkái

1. Magyar nyelvtani kézikönyv az elemi népiskola II–VI. osztályai számára. Bpest, 1880–81. 4 füzet. (a Budapesti tanítóegylet pályadíját nyerte. II. oszt. 2. kiadás. 1884. 3. átnézett k. 1889. V. VI. oszt. 2. k. 1884. 3. átd. k. 1887. U. ott.)

2. Képes mesekönyv. 2 kötet.

3. Barátság tükre. Emléklapok barátoktól és barátnőktől. U. ott, 1884. (Névtelenűl.)

4. Iskolai zsebnaptár 1884–87. U. ott. 1883–86. Négy évf.

5. Magyarország népoktatási intézeteinek és tanítóinak név- és czímtára. U. ott, 1886.

6. Magyarországi tanítóegyletek statisztikája. U. ott. 1886.

7. Számtan. A népiskolák II–V. oszt. számára. U. ott, 1887. négy füzet. Irt még: Mulasztási és előmeneteli naplót statisztikai táblázattal, Törzskönyvi lapokat és ABC és Olvasókönyvet felnőttek számára.

Szakkérdéseket tárgyaló cikkei megjelentek majd minden nagyobb napilapban, főleg pedig a Pesti Hirlapban, Egyetértésben és a Bars című lapban. Rendes munkatársa volt a Magyar Lexikonnak és a Kis Lexikonnak.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/e/l/Belicza_J%C3%B3zsef_bf97.html"

Kategória: 19. századi magyar pedagógusok

##### Views

- Szócikk
- Vitalap
- Aktuális változat

##### Keresés